ตอนแรกๆอ่ะค่ะ กำลังอาบน้ำอยู่ จู่ๆก็รู้สึกหายใจไม่ออก ไม่ค่อยสะดวก เลยลองหายใจเข้าลึกๆ ช้าๆ แต่ยังไม่หาย เลยช่างมัน สักพักเริ่มปวดหัวและหน้ามืดค่ะ พอหน้ามืดก็เลยรีบออกจากห้องน้ำแล้วล้มตัวลงเตียงทันที เหมือนตอนนั้นจะมีเสียงวี้ดในหูด้วย แล้วจู่ๆก็หายค่ะ เคยเป็น2-3ครั้งแล้ว
สวัสดีค่ะ อาการหายใจไม่สะดวก แน่นหน้าอก ดังกล่าวมา และมีอาการหน้ามืดร่วมด้วย อาจเกิดจาก การมีความดันต่ำหลังการเปลี่ยนท่าเร็วๆ เกิดหลังการทำงานหนัก การมีอาการหอบหืดกำเริบ ทางเดินหายใจติดเชื้อ หัวใจเต้นผิดจังหวะชั่วขณะ หรือมีภาวะหัวใจวายอาจมีหอบเหนื่อย นอนราบไม่ได้ แต่จากที่กล่าวมานึกถึงได้น้อยโดยเบื้องต้นควรพักการทำงานหนักๆไปก่อน ถ้ามีอาการให้รีบนั่งพักทันที ดื่มน้ำให้เพียงพอ และสังเกตอาการค่ะ ถ้ายังมีอาการเป็นต่อเนื่อง หอบเหนื่อยมาก หายใจไม่ทัน เจ็บหน้าอกเยอะ ร่วมกับมีอาการหน้ามืด หมดสติไป ควรรีบไปพบแพทย์เพื่อตรวจเพิ่มเติม